SARLNUUS SONDAG 2 DESEMBER 2007 


U luister na ZS6SRL die amptelike radiostasie van die Suid-Afrikaanse Radioliga, 
die nasionale vereniging vir amateurradio in Suid-Afrika, met `n nuusbulletin 
wat elke Sondag om 08:15 SAT in Afrikaans en om 08:30 SAT in Engels uitgesaai 
word. Om na oudio via die web, of d.m.v. Echolink deur ZSGFCS te luister, 
besoek www.sarl.org.za, klik op ARMI en volg die koppelings soos aangedui. 


Hierdie, en vorige bulletins, kan ook van www.sarl.org.za afgelaai word en u kan 
ook daar inteken om toekomstige bulletins per e-pos te ontvang. 


U nuusleser vanoggend is Gustav, ZS6GBWN, vanuit Pretoria met herleidings op 
28,325, 14,235, 10,130, 7,066 en 3,695 MHz ESB asook, 51,400, 438,825 en 1 297 
MHZ FM in die Pretoriagebied. (Ander nuuslesers verander soos toepaslik). 


STIL SLEUTEL 


Dit is met diep leedwese dat die afsterwe van Hennie Cilliers, ZSGBSF', op Sondag 
25 November 2007, in die ouderdom van 63 jaar, aangekondig moet word. 


Ons betuig ons innige meegevoel met sy familie en vriende. 
(POUSE) 

In die nuus vandag; 

SARL LOODS 'N BYGEWERKTE RAE-STUDIEGIDS 
HAMNET VERGADER IN KAAPSTAD 


KLK NIE HOOG OP DIE LYS VAN MUNISIPALE BREËBANDPROJEKTE 
NIE 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


SARL LOODS 'N BYGEWERKTE RAE-STUDIEGIDS 


Die Suid-Afrikaanse Radioliga loods hierdie week n bygewerkte RA EF-studiegids 
wat in sy geheel voldoen aan die Harmonised Amateur Radio Examination 
Certificate (HAREC) se sillabus en die Internasionale Standaarde (ISO). Die 
nuwe gids sluit n nuwe hoofstuk oor digitale kommunikasie in. Studente wat vir 
die klas A radioamateureksamen studeer word aangeraai om die nuwe studiegids 
af te laai om te verseker dat hulle ten volle vir die Mei-eksamen voorberei is. 
Dosente moet let op die hoofstuk oor digitale kommunikasie en hulself vertroud 
maak met die addisionele studiemateriaal. 


Vanaf die Mei-RAFE sal die vraestel n bladsy formules insluit wat studente sal 
help om vrae wat berekenings bevat, te beantwoord. Dit beteken dat studente 
nie nodig het om alle formules te memoriseer nie maar slegs die korrekte formules 
moet kan uitsoek om die vraag te beantwoord en in staat wees om meer as een 
formule vir sommige vrae te gebruik. 


Die SARL-studiegids vir die klas A RAE kan vanaf vroeg volgende week 
kosteloos vanaf www.sarl.org.za afgelaai word. 


Die nuwe gids is gebaseer op die oorspronklike gids wat deur Andrew Roos 
saamgestel is met, insette van baie radioamateurs. Die Raad van die SARL wil 
almal wat bygedra het van harte bedank, George Honiball, ZS6NE, wat gesorg 
het dat die gids aan ISO-standaarde voldoen en Colin de Villiers, ZS6COL, wat 
alles bymekaar gesit het. Julle toewyding aan amateurradio word hoog op prys 
gestel. 


HAMNET VERGADER IN KAAPSTAD 


Is jy deel van HAMNET, die SARL se noodkommunikasieorganisasie, of wil jy 
meer uitvind oor hoe jy jou stokperdjie kan gebruik om n essensiële diens aan 
die gemeenskap te lewer? HAMNET hou op Woensdag 5 Desember om 19:80 
n vergadering in die Metrobeheersentrum by die 'Tygerberghospitaal, en jy is 
uitgenooi! 


Francois Botha, Hamnet se Nasionale Direkteur sal die vergadering bywoon en 
terugvoering gee oor noodaktiwiteite in ander lande. Rob Byrne van JAMLINE 
sal die spesiale gas wees afhangende van enige noodtoestand wat sy onmid- 
dellike aandag benodig. JAMLINE of “Traffic Connect” is n organisasie wat 
verskeie radiostasies en nooddienste van intydse inligting voorsien van padtoes- 
tande dwarsoor Suid-Afrika. 


Vir meer inligting oor die Kaapstad Hamnetvergadering kan Peter Grobler by 
082 882 6626 of Dave Reece by 083 270 6843 genader word. (Herhaal die nom- 


mers) 


Die volgende dag sal Francois Botha, op uitnodiging, die jaar-eindvergadering 
van die Maritieme reddingsko-ordinasiesentrum (MRCCO) bywoon. Hamnet werk 
nou saam met die MRCC wie se hooftaak die beveiliging van lewe en eiendom 
ter see, die voorkoming en bekamping van marinebesoedeling vanaf skepe en om 
die Republiek se maritiemebelange te bevorder, is. 


KLK NIE HOOG OP DIE LYS VAN MUNISIPALE BREËBANDPROJEKTE 
NIE 


Roelf Diedericks van Neology, n maatskappy wat in die bou van breëband- 
netwerke spesialiseer, het Kragdlyntelekommunikasie laag op die lys van teg- 
nologieë, wat deur die stede van Suid-Afrika ontplooi gaan word, geplaas. Hy 
het verlede week by die My ADSL-breëbandkonferensie gesê dat KLK n onvol- 
wasse tegnologie is met geen gestandaardiseerde protokols nie. Hy het ook gesê 
dat die beweerde breëbandvermoë van 200 Mgps te hoog aangeslaan word. Dit 
is baie nader aan 20 Mgeps en dit word gedeel deur alle gebruikers van een 
insetpunt. Hy glo dat die hoofgebruik vir outomatiese meterlesing sal wees. 


Dit beteken nie dat ons nie waaksaam moet wees nie en verwikkelings moet 
dophou nie. Die verwagte publikasie van die tussentydse KLK-standaarde deur 


OKOSA wag nog steeds op goedkeuring deur die OKOSA-Raad, vir publikasie 
vir publieke kommentaar. Die SARL monitor verwikkelinge. 


500 kHz EKSPERIMENT ONDERSOEK NUWE GEBIEDE (Uit die ARRL- 
Nuusbrief) 


Gedurende die aand van 13 November is die eerste transatlantiese kontak op 
500 kHz tussen eksperimentele amateurradiostasies bewerkstellig. Eksperi- 
mentele stasie WE2XGR/2 (Jay Rusgrove, W1VD, in Connecticut) en GIADPE 
(Finbar O'Connor, EIOCF, in Noord-Ierland) het vir ongeveer 15 minute dmv. 
morsekode op standaarspoed met mekaar gekommunikeer. Gedurende dieselfde 
nag het eksperimentele stasies in die VSA, WD2XSH/12 (Mike Mussler, AI8Z, 
in Colorado) en WD?2XSH/20 (Rudy Severns, N6LF, in Oregon) die eerste 
kontak in die westelike helfte van Amerika gemaak. 'Twee dae later het 
WE?2XGR/?2 en GI4DPE hulle vorige prestasie herhaal en het WD?2XSH/12 
kontakte gemaak met WD2XSH/6 (Pat Hamel, W5THT in Mississipi) en 
WD?2XSH/13 (John Oehlenschlager, KOJO, in Minnisota). 


Die ARRL se eksperimentele lisensie, WD?2XSH, is in September 2006 toegeken 
en behels 19 aktiewe stasies. Fritz Raab, WIFR, van Vermont, dien as pro- 
jekbestuurder vir die 500 kHz eksperimentele groep vir amateurradio. Beson- 
derhede is beskikbaar by www.500kc.com/. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak baie 
laag sal wees. Die verwagte geomagnetiese veld sal oor die algemeen stil wees. 
Die verwagte effektiewe sonvlektelling sal gedurende die komende week minder 
as 5 wees. Die DX-toestande is gelukkig nog steeds 'n bietjie warm na Indië en 
die VSA. 


15 m en 20 m is die beste keuse vir DX met moontlike 10, 15 en 20 m-openinge 
vanaf 12:00 SAT na Indië. Daar is `n moontlikheid van goeie 15 m-openinge na 
Australië om ongeveer 08:00. Vanaf ongeveer 14:00 is daar moontlike flou 15 en 
20 m-openinge na Europa. Vanaf ongeveer 18:00 is daar moontlike 15, 20 en 80 
m-openinge na die VSA. 


Vir die morsekode en digitale -entoesiaste sal dit lonend wees om 10 MHZz te 
monitor. 


Plaaslik gaan toestande gedurende die dag op 40 m goed wees. 30 m behoort 
goed oor die langer afstande te werk. Saans is 80 m die beste keuse. Dit is nou 
as die donderstorms en staties vir jou 'n kans gaan gee. 


Onthou dat hierdie net `n voorspelling is en dat HF jou steeds kan verras. Skakel 
jou stel aan, luister en roep ook C@ om seker te maak dat jy deel van die 
opwinding is. 

Besoek gerus www.spaceweather.co.za vir meer inligting. 


DAGBOEK VAN GEBEURE Woensdag 5 Desember - Hamnetvergadering in 


Kaapstad: 09 Desember - PEARS se HF-@SO-geselligheid; 14 Desember - NARS 
sluit vir vakansietydperk. 


SARLNuus nooi klubs en individue uit om nuusberigte wat vir radioamateurs en 
kortgolf luisteraars van belang is in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om na die program Amateur Radio Mirror International, 
wat om 10:00 SAT op 145,750 MHZ in die Pretoriagebied met herleidings op 7 
(82, 7 205 en 17 590 kHz, te luister. Vir oudiostrome en Echolink deur ZS6FCS, 
besoek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Gustav, ZS6GBWN, saamgestel is. 


'n Voorspoedige week word aan almal toegewens, 73. 


/EX 


